Singapur és un mercat altament desenvolupat, obert, estable i amb una renda per càpita més elevada que la de la majoria de països desenvolupats i un atur pràcticament inexistent.
Passa per ser el centre logístic d'Àsia i és un dels llocs del món on és més fàcil fer-hi negocis.
Té una fiscalitat molt competitiva, una legislació laboral "pro-business" i l'anglès està consolidat com a idioma de negoci.
Més de 60 multinacionals de MedTech tenen establiments a Singapur, 25 de les quals amb centre d'R+D al país.
Addicionalment, Singapur fa d'incubadora per a startups en tecnologies mèdiques que primer desenvolupen el seu negoci localment i, a posteriori, s'expandeixen per la regió.
Hi ha un interès particular en tecnologies d'ajuda, analítica i robòtica per a la població d'edat avançada
Es preveu que el desplegament de la robòtica alliberi mà d'obra i recursos, redueixi la dependència de la mà d'obra estrangera i redirigeixi la pròpia a tasques de més valor afegit.
Amb aquest objectiu es va llançar el National Robotics Programme, una iniciativa del 2016 amb 450 milions de SGD i ampliada al 2018 per dirigir i coordinar la recerca en tecnologia robòtica, el desenvolupament de solucions i la seva adopció.
El focus inicial del programa serà el desenvolupament de solucions innovadores a la indústria manufacturera, logística, salut, transport, serveis mediambientals i indústries de la seguretat.
Les inversions en tecnologia a la zona són considerables: fins a un 40 % del total d'acords de private equity al Sud-est asiàtic el 2017 van ser a sectors Tech.
Més del 60 % dels inversors de la zona afirmen que la tecnologia serà la seva àrea de focus en el període 2018-19, i les tecnologies fintech en són el principal subsector, seguit de la intel·ligència artificial i el blockchain.
El govern de Singapur invertirà fins a 500 milions de dòlars de Singapur durant el 2019 en dos programes per reforçar el lideratge del país en aquest àmbit.
Els programes Aviation Transformation Programme i Maritime Transformation Programme faran servir la infraestructura portuària i aeroportuària actual per testejar noves solucions tecnològiques que puguin a posteriori implementar-se arreu de l'illa o fins i tot ser exportades.
Vols trobar les millors oportunitats per a la teva empresa?
Descobreix el recomanador d'Oportunitats de Negoci
Vols saber més sobre oportunitats de negoci?
A partir del mes de novembre les empreses catalanes veuran simplificada l'entrada dels seus productes i serveis a Singapur, després que hagi entrat en vigor el nou acord comercial entre la Unió Europea i el país asiàtic.
Una oportunitat per seguir fent negoci al segon país destí de les exportacions catalanes al sud-est asiàtic.
Singapur ofereix oportunitats de negoci en sectors com l'economia circular, la indústria 4.0, la logística o les "smart cities", entre d'altres.
Jordi Maluquer, director de l'oficina exterior d'ACCIÓ a Singapur, hi treballa des de fa 20 anys i amb el seu profund coneixement de la regió, ens parla en aquesta vídeo-entrevista dels sectors més interessant per a l'empresa catalana al seu país, i sobretot a Singapur, que actua com a hub regional de negocis al sud-est asiàtic.
Singapur, un dels països amb millor salut econòmica del moment, està vivint un autèntic auge de l'interès per la cosmètica entre la seva població.
Tant dones com homes es mostren plenament interessats en productes de salut i bellesa, i tenen una clara predisposició per als productes occidentals de marques reconegudes.
Quimera és un projecte empresarial internacional que treballa per "fer realitat allò que tothom diu que és impossible", diu David Garcia.
En altres paraules, per desenvolupar tecnologies de mobilitat sostenible a les ciutats "de manera creïble, visible i rendible des del punt de vista empresarial".
Aquest paper estudia el sector vitivinícola i cavista català, fent una visió comparativa amb els nous productors mundials: Austràlia, Estats Units, Sud-àfrica i Xile.
S'analitzen la producció, el consum, l'exportació, l'organització i estructura del sector, l'estratègia i l'entorn institucional.
Així mateix, es presenten les tendències de consum a Àsia.